Virtuosa

Virtuosalla voit soittaa kaikkia cd-levyjäsi ja lisätä ohjelmaan cdn ja cdn sisältämien kappaleiden nimet. Kun seuraavan kerran kuuntelet musiikkia pcllä, ohjelma muistaa sen tiedot. Jokaisen laulun yhteyteen voi liittää kuvan ja ohjelmalla äänitetyt kappaleet voi tallentaa kiintolevylle.

Levyn kappaleiden luetteloiminen
Aseta cd-levy cd-rom-asemaan.
Napsauta kappaletta hiiren oikealla painikkeella ja valitse alavalikosta Properties.
Kirjoita ikkunaan kappaleen esittäjän nimi sekä levyn ja kappaleen nimi.
Picture Filename -toiminnolla voit selata kiintolevyllä olevia tiedostoja ja valita kappaleeseen sopivan kuvan.
Vahvista valinnat napsauttamalla punaista V-painiketta.

Kappaleiden äänittäminen ja tallentaminen kiintolevylle
CD Player -ikkunan vasemmassa yläreunassa on Record-äänityspainike.
Napsauta kappaletta, jonka haluat äänittää, ja sitten Record-painiketta. Ohjelma hoitaa itse loput.
Sama komento voidaan antaa napsauttamalla kappaletta hiiren oikealla painikkeella ja valitsemalla alavalikosta kohta Record.
Kappale äänittyy nyt kiintolevylle, jolta voit kuunnella sitä ilman, että cd-levy on cd-asemassa. Samalla kappale rekisteröityy musiikkitietokantaasi, josta se on helppo valita kuunneltavaksi. Kun äänitys on valmis, kappaleen nimi ilmestyy Music Data Base -ikkunaan.

Virtuosa-ohjelmalla voi tehdä muutakin kuin äänittää ja kuunnella cd-levyjä. Päävalikon vasemmassa nurkassa olevaa kansiopainiketta napsauttamalla voit avata minkä tahansa äänitiedoston ja kuunnella sitä. Virtuosa pystyy avaamaan wav-, mp3- ja miditiedostoja sekä useita muita tiedostotyyppejä. 

Virtuosa toimii vain Windows 95ssä.

Vähimmäisvaatimukset
486 CPU
8 Mt ram
11 Mt levytilaa

Ohjelman poistaminen
Käynnistä Windowsin Resurssienhallinnassa ohjelma Lisää/poista sovellus. Valitse listasta "Virtuosa" ja paina Lisää/poista-painiketta. Kun suoritat sen, Virtuosa poistuu koneestasi.